Ντίτερ Μπόλεν

Ο Ντίτερ Μπόλεν (γερμ. Dieter Bohlen, 7 Φεβρουαρίου 1954) είναι Γερμανός μουσικοσυνθέτης, παραγωγός και στιχουργός. Τις πρώτες του επιτυχίες είχε το 1984 ως μέλος, παραγωγός και στιχουργός των Modern Talking, που αναδείχθηκε ως το πιο επιτυχημένο συγκρότημα μέχρι σήμερα στη Γερμανία. Ο Μπόλεν ζει σήμερα στο Αμβούργο.

 Ο Ντίτερ Μπόλεν γεννήθηκε στο Μπέρνε κοντά στο Όλντενμπουργκ (Berne bei Oldenburg). Γιος του Χανς και της Έντιτ Μπόλεν, μεγάλωσε μαζί με τον μικρότερο του αδερφό στο πατρικό του σπίτι. Όταν ήταν δύο χρονών, ο πατέρας του παραιτήθηκε από κρατικός υπάλληλος και ίδρυσε μια δική του επιχείρηση. Στην έκτη τάξη ο Ντίτερ Μπόλεν αγόρασε την πρώτη του κιθάρα, αφού όμως δεν ήξερε να διαβάζει νότες άρχιζε να παίζει δικές του συνθέσεις. Με 14 εισήχθη στο κομμουνιστικό κόμμα της Γερμανίας (DKP), δύο χρόνια αργότερα πήγε στη νεολαία του σοσιαλδημοκρατικού κόμματος της Γερμανίας (Jusos) που και εκεί δεν παρέμεινε. Μετά το απολυτήριο του γερμανικού γυμνασίου (Abitur), το οπoίο τελείωσε ως άριστος μαθητής, ο Ντίτερ Μπόλεν πήγε στο πανεπιστήμιο του Γκέτινγκεν. Έκει αποφοίτησε οικονομικές επιστήμες. Από το 1979 ξεκίνησε να εργάζεται σε μια δισκογραφική εταιρία ως τραγουδιστής και παραγωγός. Ένα χρόνο μετά ίδρυσε το ψευδώνυμο Steve Benson με το οποίο απέτυχε. Μετά αυτή την αποτυχία, αναγκάστηκε να διαλύσει το συγκρότημα. Το 1983 παντρεύτηκε την πρώτη του γυναίκα (διαζύγιο το 1990) μετά από μακροπρόθεσμη σχέση που είχε πριν μαζί της. Από το γάμο αυτό, προέκυψαν δύο γιοί και μια κόρη. Το 1983 ο Ντίτερ Μπόλεν συμμετείχε για πρώτη φωρά στο Grand Prix d´ Eurovision de la Chanson ως μουσικοσυνθέτης. Το τραγούδι που είχε γράψει, έλαβε την τρίτη θέση στα προκριματικά. Την ίδια χρονιά ίδρυσε με τον τραγουδιστή Τόμας Άντερς ( Thomas Anders ) το συγκρότημα Modern Talking. Το 1985 με το τραγούδι You ´re my heart, you ´re my soul το συγκρότημα αυτό, κατάφερε να λάβει την πρώτη θέση στα ευρωπαϊκα, ασιατικά και αφρικανικά Charts. Τα επόμενα τραγούδια επίσης ήταν επιτυχίες. Κανένα συγκρότημα πριν δεν είχε καταφέρει να βγάλει πέντε τραγούδια, πρώτα σε πωλήσεις δίσκων Ταυτοχρόνως ο Ντίτερ Μπόλεν άρχισε να γράφει και να παράγει τραγούδια και για άλλους τραγουδιστές. Αυτοί ήταν η C.C. Catch, ο Chris Norman από τους Smokie και ο Les Mc Keown από τους Bay City Rollers. Το 1987 μετά από πολλές διαφωνίες με τον συνέταιρο του και τραγουδιστή του Modern Talking ο Ντίτερ Μπόλεν αναγκάστηκε να διαλύσει το συγκρότημα. Οι λόγοι για τις διαφωνίες ήταν ότι η γυναίκα του Thomas Anders επηρρέαζε συνέχεια τις αποφάσεις του συγκροτήματος. Συνεχίζοντας την καριέρα του ο Ντίτερ Μπόλεν ίδρυσε το νέο συγκρότημα και το ονόμασε Blue System. Έδω όμως οι επιτυχίες δεν ήταν τόσο μεγάλες όπως στο Modern Talking. Μετά το ξεκίνημα του Blue System ως συγκρότημα ο Ντίτερ Μπόλεν το 1989 άρχισε τη συνεργασία με δύο τραγουδιστές, σκοπεύοντας να τους δηλώσει συμμετοχή στο Grand Prix d´Eurovision de la Chanson. Ο ίδιος θα λειτουργούσε ως συνθέτης. Αυτοί οι τραγουδιστές θα λάβαιναν μέρος ο πρώτος για τη Γερμανία και ο δεύτερος για την Αυστρία. Στα προκριματικά καταφέραν και οι δύο να πάρουν τη πρώτη θέση στις χώρες τους ώστε η συμμετοχή στο Grand Prix να είναι σίγουρη. Πολυμέσα σχετικά με το θέμα Dieter Bohlen στο Wikimedia Commons www.bohlenworld.de Ανεπίσημη ιστοσελίδα του Ντίτερ Μπόλεν με διάφορες πληροφορίες για τα έργα του και φωτογραφίες ( στα γερμανικά )